Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
29 มิ.ย. 2559

SET ฟื้นตัวต่อ ระวังแรงขายระยะสั้นบริเวณ 1,450 จุด…. “ซื้อ”  CK และรับเหมาฯ
ดัชนี SET อยู่ที่ 1,446.53 จุด +9.11 จุด +0.63% ปริมาณซื้อขาย 31,524  ลบ.
แนวรับ :  1,440  แนวต้าน :  1,450 / 1,460
 
สรุปทิศทางและแนวโน้มตลาด
ระวังแรงขายทำกำไรระยะสั้นที่ 1,450 จุด: SET มีความเสี่ยงจากแรงขายทำกำไรระยะสั้นหลังทดสอบแนวต้านใกล้ 1,450 จุด อย่างไรก็ดีด้วยแนวโน้มการบริโภคฟื้นตัว และการลงทุนโครงสร้างพื้นฐานที่เร่งตัวขึ้นตั้งแต่กลางปีนี้ เป็นปัจจัยหนุนการปรับสูงขึ้นของ SET ระยะสัปดาห์ ประเมินกรอบ Sideways Upที่ 1,474-1,476 จุด
Infrastructure Plays หรือกลุ่มรับเหมาฯ จะ Outperform  ตลาด…”ซื้อ” CK: การลงทุนโครงสร้างพื้นฐานที่เร่งตัวขึ้นตั้งแต่กลางปีนี้ ล่าสุด TOR รถไฟฟ้าสายสีเหลือง และสีชมพูออกมาแล้ว ขณะที่คาดว่า TOR รถไฟฟ้าสายใส้มจะออกมาภายในต้นเดือน ก.ค. นี้ เป็นปัจจัยบวกต่อกลุ่มรับเหมาฯ โดยแนะนำ “ซื้อ” CK STEC และ UNIQ โดยให้ CK เป็น Top Picks ของกลุ่มด้วยเป้าหมายพื้นฐาน 33 บาท จาก 1) นอกจากงานก่อสร้างภายในประเทศ การรับงานไซยบุรีเพิ่ม ทำให้คาดการณ์กำไร CK ขยายตัวสูง +198% ปีนี้ที่ 1.74 พันล้านบาท 2) ราคา CKP และ BEM ที่ปรับสูงขึ้นแรง +60%, และ +32% ตั้งแต่ต้นปี ขณะที่ CK ปรับสูงขึ้น 5% YTD ทำให้ NAV ของบริษัทลูกเพิ่มขึ้นเป็น 4.5 หมื่นล้านบาท เทียบกับ Market Cap ของ CK ที่ 4.9 หมื่นล้านบาท หรือมูลค่าธุรกิจรับเหมาฯ ต่ำเพียง 4.5 พันล้านบาทเท่านั้น 3) ขณะที่ทางเทคนิคมีจังหวะปรับขึ้นทดสอบ All Time High ที่ 30 บาท ถ้าผ่านได้จะเป็นการปรับสูงขึ้นแบบ Breakout Ascending เป้าหมายถัดไป 36 บาท
 
หุ้นที่น่าสนใจทางเทคนิค
KKP “ซื้อ” ราคาหุ้นเริ่มฟื้นตัวทะลุแนว Downtrend Line และกรอบ Falling Wedge พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ MACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 45 บาท และถัดไปที่ 46 บาท
TPIPL “ซื้อ” ราคาหุ้นเริ่มฟื้นตัวขึ้นด้วยแท่งเทียน Big White พร้อมปริมาณการซื้อขายสูงโดดเด่น สอดคล้องกับเครื่องมือ DI+ กลับมาชี้ขึ้น เป็นจังหวะซื้อเก็งกำไร มีแนวต้านแรกที่ 2.30 บาท และถัดไปที่ 2.36 บาท
KIAT “ซื้อ” ราคาหุ้นแกว่งตัวขึ้นทะลุกรอบสามเหลี่ยมด้านเท่า พร้อมปริมาณการซื้อขายหนาแน่น สอดคล้องกับเครื่องมือ MACD เป็นบวกยกฐานสูงขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 0.75 บาท ผ่านได้มีแนวต้านถัดไปที่ 0.80 บาท